**Ministru kabineta rīkojuma projekta „Par valsts nekustamā īpašuma un apakšzemes inženierkomunikāciju nodošanu Priekuļu novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | | |
| 1. | | Pamatojums | | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.  Atbilstoši Publiskas personas mantas atsavināšanas likuma 43.pantā norādītajam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. | | | | | | |
| 2. | | Pašreizējā situācija un problēmas | | Valsts nekustamais īpašums (nekustamā īpašuma kadastra Nr.4272 502 0030), Gaujas ielā 1, Jāņmuižā, Priekuļu pagastā, Priekuļu novadā (turpmāk – valsts nekustamais īpašums), ir ierakstīts Cēsu rajona tiesas zemesgrāmatu nodaļas Priekuļu pagasta zemesgrāmatas nodalījumā Nr.100000126319 uz Latvijas valsts vārda Izglītības un zinātnes ministrijas (turpmāk – ministrija) personā.  Atbilstoši Valsts zemes dienesta Kadastra informācijas sistēmas teksta datiem valsts nekustamais īpašums sastāv no divām būvēm – katlu mājas (būves kadastra apzīmējums 4272 002 0063 026 un šķūņa šķeldai (būves kadastra apzīmējums 4272 002 0063 027).  Valsts nekustamais īpašums un apakšzemes inženierkomunikācijas – siltumtrases (inventāra Nr.12114064, 0120010 un 12110205), saskaņā ar Priekuļu un Jāņmuižas Valsts tehnikuma pamatlīdzekļu uzskaites kartiņās norādīto, atrodas ministrijas padotībā esošās profesionālās izglītības iestādes – Priekuļu un Jāņmuižas Valsts tehnikuma (turpmāk – tehnikums) – bilancē un konsolidētajā ministrijas bilancē.  Valsts nekustamais īpašums un apakšzemes inženierkomunikācijas saistītas ar fiziskai personai piederošu zemes vienību (zemes vienības kadastra apzīmējums 4272 002 0063), kas atrodas nekustamā īpašuma (nekustamā īpašuma kadastra Nr.4272 002 0063) „Vairogi”, Priekuļu pagastā, Priekuļu novadā, sastāvā. Par zemes lietošanu 2011.gada 12.jūlijā starp Jāņmuižas Profesionālo vidusskolu (šobrīd – tehnikums) un zemes īpašniekiem ir noslēgts zemes nomas līgums ar termiņu līdz 2013.gada 12.jūlijam. Tā kā zemes nomas līguma termiņš ir beidzies, nomas attiecības turpinās Priekuļu novada pašvaldība.  Pamatojoties uz likuma „Par nekustamā īpašuma ierakstīšanu zemesgrāmatās” 19.pantu, zemesgrāmatā kā patstāvīgi īpašuma objekti nav ierakstāmas virszemes un apakšzemes inženierkomunikācijas, cauruļvadu trases, ceļi, ielas, stāvlaukumi un citas tamlīdzīgas būves. Ievērojot likuma „Par nekustamā īpašuma ierakstīšanu zemesgrāmatās” 19.pantā norādīto, apakšzemes inženierkomunikācijas – siltumtrases nav ierakstāmas zemesgrāmatā.  Valsts nekustamais īpašums un apakšzemes inženierkomunikācijas, turpmāk kopā – objekti.  Objektus šobrīd savu iespēju un pieejamo finanšu līdzekļu robežās apsaimnieko tehnikums, tomēr tie ministrijas un tās padotībā esošo iestāžu funkciju nodrošināšanai nav nepieciešami.  Saskaņā ar Priekuļu novada domes 2013.gada 23.maija sēdes lēmumu (protokols Nr.7, 45.p.), Priekuļu novada dome nolēma bez atlīdzības pārņemt objektus pašvaldības autonomās funkcijas – organizēt iedzīvotājiem komunālos pakalpojumus (ūdensapgāde un kanalizācija, siltumapgāde, sadzīves atkritumu apsaimniekošana, notekūdeņu savākšana, novadīšana un attīrīšana) – īstenošanai.  Ministrijas Nekustamā īpašuma un valsts mantas apsaimniekošanas komisijas 2013.gada 20.jūnija sēdē tika pieņemts lēmums (protokols Nr.150, 11.3.apakšpunkts) atbalstīt objektu nodošanu Priekuļu novada pašvaldības īpašumā bez atlīdzības likuma „Par pašvaldībām” 15.panta pirmās daļas 1.punktā noteiktās pašvaldības autonomās funkcijas nodrošināšanai. | | | | | | |
| 3. | | Saistītie politikas ietekmes novērtējumi un pētījumi | | Projekts šo jomu neskar. | | | | | | |
| 4. | | Tiesiskā regulējuma mērķis un būtība | | Rīkojuma projekts paredz bez atlīdzības nodot objektus Priekuļu novada pašvaldības īpašumā likuma „Par pašvaldībām” 15.panta pirmās daļas 1.punktā noteiktās pašvaldības autonomās funkcijas – organizēt iedzīvotājiem komunālos pakalpojumus (ūdensapgāde un kanalizācija, siltumapgāde, sadzīves atkritumu apsaimniekošana, notekūdeņu savākšana, novadīšana un attīrīšana) – nodrošināšanai.  Gadījumā, ja iestājas rīkojuma projekta 2.2.apakšpunktā minētais nosacījums, Priekuļu novada pašvaldībai ir pienākums objektus nodot bez atlīdzības atpakaļ valstij, tādējādi paredzot iespēju valstij izvērtēt objektu nepieciešamību tās funkciju nodrošināšanai. | | | | | | |
| 5. | | Projekta izstrādē iesaistītās institūcijas | | Ministrija, Priekuļu novada pašvaldība. | | | | | | |
| 6. | | Iemesli, kādēļ netika nodrošināta sabiedrības līdzdalība | | Jautājuma būtība ir saistīta ar ministrijas valdījumā esošo objektu īpašnieka maiņu un to tālāko pārvaldīšanu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. | | | | | | |
| 7. | | Cita informācija | | Nav. | | | | | | |
|  | | | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| **Rādītāji** | | **2013.gads** | | | | Turpmākie trīs gadi (tūkst. latu) | | | |
| **2014.** | **2015.** | **2016.** | |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | |
| 1 | | 2 | | 3 | | 4 | 5 | 6 | |
| 1. Budžeta ieņēmumi: | | Projekts šo jomu neskar. | | | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | Projekts šo jomu neskar. | | | | | | | |
| 1.2. valsts speciālais budžets | | Projekts šo jomu neskar. | | | | | | | |
| 1.3. pašvaldību budžets | | Projekts šo jomu neskar. | | | | | | | |
| 2. Budžeta izdevumi: | | Projekts šo jomu neskar. | | | | | | | |
| 2.1. valsts pamatbudžets | | Projekts šo jomu neskar. | | | | | | | |
| 2.2. valsts speciālais budžets | | Projekts šo jomu neskar. | | | | | | | |
| 2.3. pašvaldību budžets | | Projekts šo jomu neskar. | | | | | | | |
| 3. Finansiālā ietekme: | | Projekts šo jomu neskar. | | | | | | | |
| 3.1. valsts pamatbudžets | | Projekts šo jomu neskar. | | | | | | | |
| 3.2. speciālais budžets | | Projekts šo jomu neskar. | | | | | | | |
| 3.3. pašvaldību budžets | | Projekts šo jomu neskar. | | | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | | X | | | Projekts šo jomu neskar. | | | | |
| 5. Precizēta finansiālā ietekme: | | X | | | Projekts šo jomu neskar. | | | | |
| 5.1. valsts pamatbudžets | | Projekts šo jomu neskar. | | | | |
| 5.2. speciālais budžets | | Projekts šo jomu neskar. | | | | |
| 5.3. pašvaldību budžets | | Projekts šo jomu neskar. | | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Projekts šo jomu neskar. | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Priekuļu novada pašvaldība segs izdevumus, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz Priekuļu novada pašvaldības vārda. | | | | | | | |

Anotācijas II, IV, V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Priekuļu novada pašvaldība. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz publiskās pārvaldes politiku.  Ministru kabineta rīkojums „Par valsts nekustamā īpašuma un apakšzemes inženierkomunikāciju nodošanu Priekuļu novada pašvaldības īpašumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

15.08.2013 16:42

972

I.Rozenštoka

67047765, Ilze.Rozenstoka@izm.gov.lv